hotchpotch/miracl-hf-unified huggingface dataset:
ค่ายมวยแฟร์เท็กซ์
ค่ายมวยแฟร์เท็กซ์ หรือ แฟร์เท็กซ์ยิม () เป็นชื่อของค่ายมวยไทยที่มีอยู่หลายแห่งทั่วโลก ซึ่งค่ายมวยแฟร์เท็กซ์ดั้งเดิมได้รับการก่อตั้งขึ้นที่กรุงเทพมหานคร ประเทศไทย ใน พ.ศ. 2518 โดยมี บรรจง บุษราคัมวงษ์ ผู้เป็นพ่อของ เปรม บุษราคัมวงษ์ เป็นผู้ก่อตั้ง
โรงงานผลิตอุปกรณ์และเสื้อผ้ากีฬาแฟร์เท็กซ์ ได้รับการก่อตั้งขึ้นโดย บรรจง บุษราคัมวงษ์ ใน พ.ศ. 2514 ที่ได้ทำการจัดจำหน่ายอุปกรณ์ฝึกซ้อมมวยไทยรวมถึงเสื้อยืดตราแฟร์เท็กซ์ ซึ่งได้ทำการจัดจำหน่ายนอกประเทศไทย ก่อนที่จะมีการจัดตั้งค่ายมวยแฟร์เท็กซ์แห่งแรกที่กรุงเทพใน พ.ศ. 2518 แต่ภายหลัง ได้ย้ายไปยังอำเภอบางพลี จากนั้น บรรจงก็ได้จัดรายการแข่งขันศึกแฟร์เท็กซ์ขึ้นใน พ.ศ. 2521 เมื่อเขาได้กลายมาเป็นโปรโมเตอร์มวยที่สนามมวยเวทีลุมพินี
ใน พ.ศ. 2536 ได้มีการเปิดค่ายมวยแฟร์เท็กซ์ใน เมืองแชนด์เลอร์ ประเทศสหรัฐอเมริกา แต่ภายหลังได้ย้ายไปยัง ซานฟรานซิสโก รัฐแคลิฟอร์เนีย ใน พ.ศ. 2509 และได้ปิดตัวลงใน พ.ศ. 2554 จากนั้น ได้มีการเปิดค่ายมวยสี่แห่งในเขตโตเกียวใน พ.ศ. 2547 และอีกแห่งที่เมืองพัทยาในปีถัดมา
จวบจนปัจจุบัน ได้มีการจัดตั้งมีค่ายมวยแฟร์​เท็กซ์ขึ้นที่ อำเภอบางพลี, เมืองพัทยา (ที่ประเทศไทย), เมาน์เทนวิว, นิววอร์ค, ซานฟรานซิสโก-ซึ่งได้ปิดทำการ (ที่สหรัฐอเมริกา), อะระกะวะ, ชิบะ, ไทโต และ วะระบิ (ที่ประเทศญี่ปุ่น)
เวิลด์ โฟล์คเซน
เวิลด์ โฟล์คเซน เป็นสตูดิโออัลบั้มเดี่ยวลำดับที่ 5 ของแอ๊ด - ยืนยง โอภากุล หัวหน้าวงดนตรีเพื่อชีวิต คาราบาว โดยชุดนี้ออกมาในแนวดนตรีโฟล์ก มีนักดนตรีบรรเลงหลักในการบันทึกเสียงเพียง 1 - 2 คน อีกทั้งยังได้นักดนตรีรับเชิญ อาทิ เทียรี่ เมฆวัฒนา มาร้องร่วมในเพลง เพื่อเมืองไทย และ ทอดด์ ทองดี ที่มาช่วยแต่งและร้องท่อนภาษาอังกฤษในชุดนี้ถึง 3 เพลง คือ "ยืนยงอย่างเนลยัง", "World" และ "แสงดาว"
เพลงต่างๆ ในอัลบั้ม ยืนยงยังคงตีแผ่ประเด็นต่างๆ ทั้งเรื่องที่เกี่ยวกับ สังคม สิ่งแวดล้อม บันทึกเหตุการณ์สำคัญ ตลอดจนการกล่าวถึงบุคคลที่เป็นแรงบันดาลใจ แต่ไม่มีเรื่องการเมืองเช่นอัลบั้มชุดที่แล้ว โดยลดโทนเนื้อหาและดนตรีให้ฟังสบายๆ เรียบง่าย เพลงที่พอเป็นที่จดจำและมีการเผยแพร่เรื่อยมา ได้แก่ "บ้า", "หลวงพ่อประจักษ์" และ "เพื่อเมืองไทย" ซึ่งเป็นฉบับขยายจากเดิมที่ใช้ประกอบภาพยนตร์โฆษณาเครื่องดื่มโค้ก
สภาผู้แทนราษฎรไทย ชุดที่ 14
สมาชิกสภาผู้แทนราษฎรไทย ชุดที่ 14 (24 เมษายน พ.ศ. 2526 - 1 พฤษภาคม พ.ศ. 2529) เป็นสมาชิกสภาผู้แทนราษฎรของประเทศไทย มีจำนวนสมาชิกทั้งสิ้น 324 คน โดยมาจากการเลือกตั้งแบบรวมเขตและแบ่งเขต จากการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ถือเกณฑ์ราษฎร 150,000 คน ต่อผู้แทนราษฎรหนึ่งคน
สภาชุดนี้สิ้นสุดสมาชิกภาพลง เนื่องจากการยุบสภาผู้แทนราษฎร เมื่อวันที่ 1 พฤษภาคม พ.ศ. 2529 โดยมีสาเหตุมาจากการที่รัฐบาลได้เสนอพระราชกำหนดแก้ไขเพิ่มเติมพระราชบัญญัติขนส่งทางบก พ.ศ. 2522 พ.ศ. 2529 เข้าสู่การพิจารณาของสภาผู้แทนราษฎร แต่สภาผู้แทนราษฎรลงมติไม่อนุมัติพระราชกำหนดดังกล่าว
มีรายนามดังนี้
ประธานสภาผู้แทนราษฎร นายอุทัย พิมพ์ใจชน
รองประธานสภาผู้แทนราษฎร คนที่หนึ่ง นายสมรรค ศิริจันทร์
รองประธานสภาผู้แทนราษฎร คนที่สอง นายปิยะณัฐ วัชราภรณ์
ปลาซิวตาเขียว
ปลาซิวตาเขียว หรือ ปลาซิวเขียว (; ) เป็นปลาน้ำจืดขนาดเล็กชนิดหนึ่ง จำพวกปลาซิว ในวงศ์ปลาตะเพียน (Cyprinidae)
มีลำตัวสั้นและแบนข้างมากกว่าปลาซิวทั่ว ๆ ไป ตามีขนาดกลมโต ไม่มีหนวด เกล็ดมีขนาดเล็กสีเงินแววาวอมเหลืองอ่อน ตามีสีเหลือบเขียวอ่อน ลำตัวค่อนข้างใส ครีบใส ครีบหางมีขอบสีคล้ำ
มีขนาดโดยทั่วไป 2-3 เซนติเมตร มีพฤติกรรมรวมตัวกันเป็นฝูงเล็ก ๆ ใกล้กับบริเวณผิวน้ำ โดยพบได้เฉพาะในลำธารในป่าดิบ ในบริเวณที่เป็นคุ้งน้ำใส เดิมทีเคยพบได้เฉพาะในพื้นที่จังหวัดระนองและตลอดจนภาคใต้ฝั่งอันดามันของไทย แต่ปัจจุบันได้มีการนำไปปล่อยในแม่น้ำแควน้อย, แม่น้ำซองกาเลีย และแม่น้ำกษัตริย์ อันเป็นพรมแดนธรรมชาติระหว่างไทยกับพม่า ในแถบจังหวัดตากและกาญจนบุรี ซึ่งปลาสามารถปรับตัวให้อาศัยอยู่ได้และขยายเผ่าพันธุ์ได้เองในธรรมชาติ
นิยมเลี้ยงเป็นปลาสวยงาม โดยเฉพาะในตู้ไม้น้ำ
ธารน้ำ
ลำธาร () เป็นแหล่งน้ำประเภทหนึ่ง ที่เป็นทางน้ำที่จัดได้ว่าเป็นแหล่งกำเนิดของน้ำ ลำธารจะเป็นแหล่งน้ำที่ตาน้ำผุดน้ำไหลมาบนผิวดินหรือซึมออกจากดินให้ระบายลงสู่ลำน้ำและไหลไปเรื่อย ๆ จนกลายเป็นทางน้ำที่ใหญ่ขึ้นเรื่อย ๆ เช่น คลอง ไปจนถึงเป็นแม่น้ำ
โดยมากแล้ว ลำธารมักจะอยู่บนภูเขาในพื้นที่ ๆ เป็นป่าดิบชื้นหรือไหลลงมาจากน้ำตก โดยคุณภาพของน้ำในลำธารจะใส มีอุณหภูมิที่เย็น และมีปริมาณออกซิเจนละลายอยู่ในน้ำในอัตราที่สูง
ในประเทศไทย พื้นที่เป็นที่ลำธารเหนือลุ่มแม่น้ำปิงมีพื้นที่รวมประมาณ 26,390 ตารางกิโลเมตร เมื่อมีฝนตกภายในพื้นที่ลุ่มน้ำดังกล่าว น้ำที่ไหลอยู่บนผิวดินรวมกับน้ำที่ไหลซึมออกจากดินก็จะไหลลงลำธาร และไหลลงสู่แม่น้ำปิงไปยังอ่างเก็บน้ำของเขื่อนภูมิพล เป็นต้น
เอบี ควีน
AB QUEEN หรือ เอบี ควีน เป็นศิลปินดูโอ้หญิงชาวไทย ลำดับที่ 15 สังกัดค่ายกามิกาเซ่ ในเครือ อาร์เอส ประกอบด้วย เอพริล-นภัสรดา กาญจนเจริญ และ บูม-ธนวรรณ วงส์สงวน มีผลงานซิงเกิ้ลแรกกับเพลงชื่อ งี่เง่า เข้าใจยาก เรื่องมาก (แล้วรักมั้ย?) ปัจจุบันได้เอพริลได้เซ็นสัญญาเป็นนักแสดงในสังกัดโพลีพลัสและบูมเรียนต่อต่างประเทศ
ดาบ ฌวน
ดาบ ฌวน () (Dap Chhuon) หรือชวน เข็มเพชร เป็นนักการเมืองชาตินิยมฝ่ายขวาชาวกัมพูชา ผู้นำกองกำลังใต้ดินและผู้นำท้องถิ่น ดาบชวนเกิดที่จังหวัดเสียมราฐเมื่อ พ.ศ. 2455 แต่ไปเติบโตที่เปรยแวง
ดาบฌวนได้เข้าร่วมกับกองทัพฝรั่งเศส ต่อมาเมื่อเกิดกรณีพิพาทอินโดจีนฝรั่งเศส ดาบฌวนเข้ากับฝ่ายไทยและได้รับการสนับสนุนจากไทยให้เข้าร่วมองค์กรต่อต้านฝรั่งเศสในเสียมราฐ ในเดือนสิงหาคม พ.ศ. 2489 กลุ่มต่อต้านนำโดยดาบฌวน พระนโรดม จันทรังสี และเซิง งอกมิญเข้าโจมตีหน่วยทหารฝรั่งเศสในเสียมราฐเป็นเวลาหลายวัน ต่อมา ดาบฌวนได้เป็นหัวหน้าคณะกรรมการปลดปล่อยประชาชนเขมร ซึ่งเป็นกลุ่มที่รวมเขมรอิสระจากหลายพื้นที่เข้าไว้ด้วยกัน ต่อมา ปลายปี พ.ศ. 2492 ดาบฌวนและกลุ่มของเขาตัดสินใจกลับไปเข้าร่วมกับฝ่ายฝรั่งเศส ทำให้เขาได้เข้าควบคุมกองทหารทางภาคเหนือของกัมพูชา และได้บังคับบัญชากองทหารผสม ฝรั่งเศส-เขมร
ใน พ.ศ. 2497 เมื่อกัมพูชาได้รับเอกราชจากฝรั่งเศส ดาบฌวนได้เข้าร่วมรัฐบาลกับพระนโรดม สีหนุ ตั้งแต่เดือนตุลาคม พ.ศ. 2497 จนถึงการเลือกตั้ง พ.ศ. 2498 ดาบฌวนได้จัดตั้งพันธมิตรทางการเมืองระหว่างพรรคการเมืองของเขาคือ พรรคชัยชนะตะวันออกเฉียงเหนือและพรรคเล็กอื่นๆอีกหลายพรรค รวมทั้งพรรคเขมรใหม่ของลน นล และเรียกกลุ่มของตนเองว่าพันธมิตรฝ่ายขวา กลุ่มพันธมิตรได้เข้าร่วมกับพรรคสังคมราษฎร์นิยมของพระนโรดม สีหนุ จนได้เป็นรัฐมนตรีว่าการกระทรวงมหาดไทย และเป็นผู้ว่าราชการจังหวัดเสียมราฐ และเริ่มต่อสู้กับเวียดมิญ การที่เขาต่อต้านคอมมิวนิสต์ทำให้โรเบิร์ต แมกคลินทอก เอกอัครราชทูตสหรัฐในกัมพูชาระหว่าง พ.ศ. 2497 – 2499 แนะนำให้เข้ามาแทนที่พระนโรดม สีหนุ การที่เขาไม่เห็นด้วยกับพระนโรดม สีหนุ เกี่ยวกับนโยบายต่อต้านคอมมิวนิสต์ในจีน ทำให้เขาพ้นจากตำแหน่งรัฐมนตรีใน พ.ศ. 2500 และออกจากระบอบสังคมของพระนโรดม สีหนุ
ใน พ.ศ. 2502 ดาบฌวนถูกกล่าวหาว่าเข้าร่วมในแผนบางกอกทำให้เขาถูกจับและถูกประหารชีวิต นอกจากนั้นพี่น้องของเขา เข็ม สเร็ยที่มีความใกล้ชิดทางการเมืองกับเขามาก เข็ม เพ็ญ ที่เป็นผู้ช่วยและซลัต เพียวที่ทำงานในสถานทูตที่เสียมราฐถูกประหารชีวิตไปด้วยในคดีที่ดาบฌวนเกี่ยวข้องกับแผนบางกอก
ลิงจมูกเชิด
ลิงจมูกเชิด หรือ ค่างจมูกเชิด (; ) เป็นสกุลของสัตว์เลี้ยงลูกด้วยนมสกุลหนึ่ง ในอันดับวานร (Primates) ในวงศ์ลิงโลกเก่า (Cercopithecidae) ใช้ชื่อสกุลว่า "Rhinopithecus"
จัดเป็นค่าง (Colobinae) สกุลหนึ่ง กระจายพันธุ์ในป่าทึบบนภูเขาสูงกว่าระดับน้ำทะเลหลายพันเมตร ในแถบตอนเหนือของมณฑลยูนนาน ประเทศจีน จนถึงตอนล่างของจีนที่ติดต่อกับพรมแดนประเทศอื่น ๆ เช่น รัฐคะฉิ่นของพม่า และเวียดนาม
ลิงจมูกเชิด มีลักษณะเด่นโดยทั่วไป คือ ไม่มีกระดูกดั้งจมูก และรูจมูกเชิดขึ้นด้านบน อันเป็นที่มาของชื่อเรียก จัดเป็นลิงที่มีขนาดใหญ่พอสมควร เพราะโตเต็มที่ อาจมีขนาดใหญ่ได้ถึง 51-83 เซนติเมตร ความยาวหาง 55-97 เซนติเมตร ตัวผู้และตัวเมียมีลักษณะคล้ายคลึงกันมาก แต่ตัวผู้จะมีขนาดใหญ่กว่ากันถึงครึ่งเท่าตัว มีพฤติกรรมอาศัยอยู่รวมกันเป็นฝูงใหญ่ กินใบไม้และดอกไม้ต่าง ๆ เป็นอาหาร โดยสามารถที่จะกินพืชชนิดต่าง ๆ ได้ถึง 60 ชนิด
ลูกลิงขนาดเล็ก จะมีสีขนที่อ่อนไม่เหมือนตัวเต็มวัย โดยจะอาศัยอยู่กับแม่จนกว่าจะโต เมื่ออายุได้ราว 6-7 ปี มีระยะเวลาการตั้งท้องนาน 200 วัน ออกลูกครั้งละ 1 ตัว ในช่วงฤดูใบไม้ผลิเท่านั้น
ปัจจุบัน พบทั้งหมด 5 ชนิด โดยชนิดที่พบล่าสุด พบในประเทศพม่า ทุกชนิดเป็นสัตว์ที่อยู่ในสภาพใกล้สูญพันธุ์และใกล้สูญพันธุ์อย่างวิกฤต โดยเฉพาะชนิดที่พบในประเทศจีน มีจำนวนประชากรในธรรมชาติไม่เกิน 2,000 ตัว
ไมเคิล ไมเยอส์
ไมเคิล ไมเยอส์ (อังกฤษ : Michael Myers ) เป็นตัวละครในภาพยนตร์เรื่อง "Halloween" เขียนบทและกำกับโดย "จอห์น คาร์เพนเตอร์" ผู้กำกับที่คลั่งใคล้ภาพยนตร์สยองขวัญมาก เนื้อเรื่อง คือ 
ไมเคิล ไมเยอส์ ฆาตกรโรคจิตที่เคยก่อคดีฆ่าพี่สาวตนเองแล้วก็ถูกจับเข้าโรงพยาบาลจิต แล้วหลายสิบปีต่อมา ไมเคิลก็หนีออกจากโรงพยาบาลเพื่อกลับไปยังแฮดดอนฟิลด์ อิลลินอยส์ จุดหมายก็เพื่อฆ่า และเป้าหมายก็คือ ลอรี่ สโตรด (Jamie Lee Curtis) พี่เลี้ยงเด็กสาว หรือ น้องของไมเคิล ที่ต้องมารับมือกับฆาตกรโหดแบบไม่ทันตั้งตัว 
ขณะเดียวกันนั่นเอง หมอแซม ลูมิส (Donald Pleasence) จิตแพทย์ผู้ที่ติดตามดูแลอาการของไมเคิลมาตลอดและเชื่อมั่นว่าไมเคิลยังไงก็รักษาไม่หาย เลยต้องรีบเดินทางไปขัดขวางการฆาตกรรมของไมเคิลในครั้งนี้
การจับปลาของนกกาน้ำ
การจับปลาของนกกาน้ำ () เป็นการประมงแบบพื้นบ้านประเภทหนึ่ง นิยมทั้งในเอเชียตะวันออกและยุโรป ด้วยการใช้นกกาน้ำ ซึ่งเป็นนกที่เชียวชาญในการว่ายน้ำและดำน้ำจับปลาด้วยปาก ด้วยความที่มีจะงอยปากยาวแหลมและพังผืดที่เท้าเชื่อมติดกันเหมือนเป็ด โดยนกกาน้ำหลายชนิดสามารถเลี้ยงให้เชื่องได้ บางตัวอาจจะถือกำเนิดมาในคอกเลี้ยงของมนุษย์
การจับปลาด้วยวิธีการแบบนี้ เริ่มที่ภูมิภาคเอเชียตะวันออกเป็นระยะเวลานานกว่า 1,500 ปี มาแล้ว ในจีนและญี่ปุ่น โดยชาวประมงจะพายเรือออกไปพร้อมด้วยฝูงนกกาน้ำ จากนั้นจะปล่อยให้นกลงไปในน้ำ และใช้ไม้พายตีน้ำเพื่อให้นกตื่นตัวและดำลงไป ทั้งนี้จะต้องใช้เชือกผูกคอนกด้วยเพื่อมิให้นกกลืนปลาลงไป แต่เมื่อนกตัวใดหาปลาได้ ชาวประมงจะแบ่งชิ้นปลาให้แก่นกเป็นรางวัล
ปัจจุบัน วิธีการประมงแบบนี้ได้ลดน้อยลงไปตามกาลเวลา แต่ในญี่ปุ่นยังคงมีการอนุรักษ์ประเพณีนี้อยู่ ที่เมืองเซะกิ จังหวัดกิฟุ มีประเพณีการจับปลาอะยุ ที่แม่น้ำนะงะระ โดยเป็นประเพณีที่มีมาอย่างยาวนานกว่า 1,300 ปีแล้ว เรียกว่า "เทศกาลอุไก" () โดยผู้ที่จับปลาจะเรียกว่า "อุโช" (鵜匠) จะมีในระหว่างวันที่ 11 พฤษภาคม-15 ตุลาคม ของทุกปี ซึ่งถือเป็นประเพณีใหญ่มีการเฉลิมฉลองด้วยพลุและดอกไม้ไฟ
ที่จีน ที่ทะเลสาบเอ๋อร์ไห่ ในมณฑลยูนนาน ยังคงอนุรักษ์การจับปลาด้วยนกกาน้ำอยู่ โดยถือเป็นไฮไลต์การท่องเที่ยวที่สำคัญประการหนึ่งของทะสาบแห่งนี้
ในยุโรป ที่ประเทศอังกฤษ พระเจ้าเจมส์ที่ 1 แห่งอังกฤษ โปรดการเลี้ยงนกกาน้ำให้จับปลามาก ถึงขนาดสร้างบ่อน้ำขนาดใหญ่เพื่อให้นกกาน้ำได้จับปลา ในบริเวณที่ปัจจจุบันเป็นที่สถานที่ตั้งรัฐสภาอังกฤษ
สติกซ์ (ดาวบริวาร)
สติกซ์ () เดิมชื่อ S/2012 (134340) 1 หรือ P5 เป็นดาวบริวารขนาดเล็กของดาวพลูโต ประกาศการค้นพบเมื่อวันที่ 11 กรกฎาคม พ.ศ. 2555 นับเป็นดวงจันทร์ดวงที่ 5 ของดาวพลูโตเท่าที่มีการค้นพบจนถึงปัจจุบัน ถัดจากการค้นพบดวงจันทร์ดวงที่สี่ของดาวพลูโต (ชื่อว่า เคอร์เบอรอส) ประมาณหนึ่งปี โดยดวงจันทร์ดวงนี้ถูกตรวจพบจากชุดภาพถ่ายจำนวน 9 ชุดจากกล้องถ่ายภาพสนามกว้าง 3 ซึ่งเป็นส่วนหนึ่งของกล้องโทรทรรศน์อวกาศฮับเบิล ภาพทั้ง 9 ชุดดังกล่าว ถ่ายในเดือนมิถุนายน วันที่ 26 27 29 และเดือนกรกฎาคม วันที่ 7 และ 9 พ.ศ. 2555
ดวงจันทร์ดวงนี้คาดว่ามีรูปทรงบิดเบี้ยว เส้นผ่านศูนย์กลางระหว่าง 10–24 กิโลเมตร ซึ่งค่าประมาณนี้ได้จากการหาความส่องสว่างปรากฏ และค่าสัมประสิทธิ์การสะท้อนแสงของดาว (albedo) ที่มีค่าประมาณ 0.35 และ 0.04 จากขอบด้านบนและขอบด้านล่างของดาวตามลำดับ ดวงจันทร์ดวงนี้เคลื่อนที่รอบดาวพลูโตโดยมีเส้นผ่านศูนย์กลางวงโคจรประมาณ 58,000 ไมล์ อยู่ห่างจากดาวพลูโตประมาณ 26,000 ไมล์ (42,000 กิโลเมตร) ซึ่งระยะทางนี้ทำให้สติกซ์มีวงโคจรอยู่ระหว่างคารอนและนิกซ์ และยังมีระนาบวงโคจรใกล้เคียงกับดวงจันทร์ดวงอื่น ๆ ของดาวพลูโต มีการสันนิษฐานว่าดวงจันทร์ของดาวพลูโตอาจเกิดจากการชนกันของวัตถุในแถบไคเปอร์กับดาวพลูโตในอดีต
โครงการสำรวจที่นำไปสู่การค้นพบดวงจันทร์ดวงนี้ เป็นหนึ่งในแผนเตรียมการไปถึงดาวพลูโตของยานอวกาศนิวฮอไรซันส์ ซึ่งขณะนี้กำลังอยู่ระหว่างการเดินทาง จากการค้นพบดวงจันทร์ที่มีขนาดเล็กดวงใหม่นี้ทำให้ทีมงานตระหนักถึงความเสี่ยงต่อการพุ่งชนยานอวกาศของเทหวัตถุต่าง ๆ โดยเฉพาะวัตถุที่มีขนาดเล็กยากต่อการตรวจจับ
ชื่อของดวงจันทร์ "สติกซ์" (Styx) ตั้งตามชื่อเทพีแห่งแม่น้ำและชื่อของแม่น้ำในยมโลกตามเทพปกรณัมกรีก ชื่อนี้ได้รับการเห็นชอบโดยสหพันธ์ดาราศาสตร์สากล และประกาศอย่างเป็นทางการเมื่อวันที่ 2 กรกฎาคม พ.ศ. 2556 พร้อมกับดวงจันทร์อีกดวง เคอร์เบอรอส (Kerberos) ซึ่งเดิมชื่อ S/2011 (134340) 1 หรือ P4
เกษรวิลเลจ
เกษรวิลเลจ () เป็นโครงการพัฒนาศูนย์การค้าและพื้นที่พาณิชยกรรมซึ่งตั้งอยู่บริเวณย่านราชประสงค์ เขตปทุมวัน กรุงเทพมหานคร มีชื่อเดิมว่า "เกษรพลาซ่า" เปิดทำการตั้งแต่ พ.ศ. 2537 ในลักษณะของศูนย์การค้าที่รวบรวมสินค้าชื่อดังจากทั่วทุกมุมโลกมาไว้ในที่เดียวเพื่อจับกลุ่มลูกค้าระดับบนโดยเฉพาะ แต่ในภายหลังทางกลุ่มศรีวิกรม์ซึ่งเป็นเจ้าของได้เล็งเห็นโอกาสในการเติบโต จึงทำการปรับรูปแบบโครงการใหม่ทั้งหมด รวมถึงปรับภาพลักษณ์ที่หรูหราให้กลายเป็นไลฟ์สไตล์วิลเลจสำหรับคนเมือง (lifestyle urban village) โดยปัจจุบันได้สร้างอาคารเพิ่มเติมชื่อว่า "เกษรทาวเวอร์" ที่มีทั้งโซนที่เป็นศูนย์การค้า ศูนย์สุขภาพ และความงาม รวมถึงโซนอาคารสำนักงาน และเชื่อมต่อไปยังอาคารเก่าที่เรียกว่า “เกษรเซ็นเตอร์” นอกจากนี้ยังมีโครงการจะปรับปรุงศูนย์การค้าอัมรินทร์พลาซ่าฝั่งตรงข้ามเพื่อเชื่อมต่อให้เป็นส่วนหนึ่งของเกษรวิลเลจในอนาคตอันใกล้อีกด้วย เกษรวิลเลจยังเป็นที่ประดิษฐานของศาลเทพเจ้าฮินดู 2 แห่งในย่านแยกราชประสงค์ คือ ศาลพระลักษมี เกษรวิลเลจ และ ศาลท้าวจตุโลกบาล เกษรวิลเลจ ซึ่งประดิษฐานอยู่บนชั้น 4 (ดาดฟ้า)
เกษรวิลเลจในปัจจุบันประกอบด้วย 2 อาคารที่เชื่อมต่อถึงกัน ได้แก่ อาคารเกษรเซ็นเตอร์ (ตึกเกษรพลาซ่าเดิม) และอาคารเกษรทาวเวอร์ มีงบลงทุนในโครงการราว 3,470 ล้านบาท โดยในระยะที่ 1 จะเป็นการก่อสร้างอาคารเกษรทาวเวอร์ให้เสร็จสิ้นภายในเดือนมิถุนายน พ.ศ. 2560 และระยะที่ 2 จะเป็นการทะยอยปรับปรุงอาคารอัมรินทร์พลาซ่าในปี พ.ศ. 2561 เพื่อเชื่อมต่อกันเป็น 3 อาคารในอนาคต
อาคารดังกล่าวเปิดทำการตั้งแต่ พ.ศ. 2537 มีพื้นที่ 41,500 ตารางเมตร แบ่งเป็นศูนย์การค้า 5 ชั้น และสำนักงานให้เช่าอีก 3 ชั้น
เกษรทาวเวอร์เป็นอาคารสูง 30 ชั้น มีพื้นที่ 63,000 ตารางเมตร โดยโซนด้านล่างของอาคารจะเป็นที่ตั้งของร้านค้าไลฟ์สไตล์ มีทางเชื่อมต่อกับอาคารเกษรเซ็นเตอร์ ซึ่งจุดเชื่อมต่อนี้เรียกว่า “เกษรโคคูน” เนื่องจากมีการออกแบบให้คล้ายกับรังไหม (Cocoon) เพื่อสื่อถึงจุดกำเนิดของสิ่งใหม่ๆ และยังถือเป็นแลนด์มาร์คสำคัญของเกษรวิลเลจอีกด้วย
ประกอบด้วยตึกอัมรินทร์พลาซ่าซึ่งเป็นศูนย์การค้า และตึกอัมรินทร์ทาวเวอร์ซึ่งเป็นอาคารสำนักงานความสูง 23 ชั้น มีพื้นที่รวมทั้งสิ้น 76,000 ตารางเมตร แบ่งเป็นพื้นที่ศูนย์การค้า 55,000 ตารางเมตร และพื้นที่สำนักงานให้เช่า 21,000 ตารางเมตร
เกษรวิลเลจ สามารถเดินเชื่อมต่อกับพื้นที่โดยรอบย่านราชประสงค์ได้ผ่าน ราชประสงค์วอล์ค หรือ อาร์วอล์ค (R Walk) ซึ่งเป็นทางเดินยกระดับที่เชื่อมต่อตั้งแต่สถานีรถไฟฟ้าชิดลม และสถานีรถไฟฟ้าสยาม มายังตัวโครงการ และเชื่อมต่อเพิ่มเติมไปยังย่านประตูน้ำ โดยใช้ทางเชื่อมที่สร้างขึ้นใหม่ผ่านหน้าโรงแรมอโนมา บิ๊กซี ราชดำริ ศูนย์การค้าเดอะมาร์เก็ตบายแพลตตินั่ม ศูนย์การค้าเซ็นทรัลเวิลด์ และสิ้นสุดเส้นทางที่ศูนย์การค้าแพลตตินั่ม แฟชั่นมอลล์ ถนนเพชรบุรี
ตลอดเส้นทาง อาร์วอล์ค สามารถเชื่อมต่อกับอาคารโดยรอบได้ถึง 19 อาคาร โดยแยกออกเป็นสี่เส้นทาง ดังนี้
วัดสุปัฏนารามวรวิหาร
วัดสุปัฏนารามวรวิหาร หรือที่ประชาชนทั่วไปเรียกว่า วัดสุปัฏน์ เป็นพระอารามหลวงชั้นตรี ชนิดวรวิหาร เป็นวัดธรรมยุติกนิกายแห่งแรกของภาคตะวันออกเฉียงเหนือและจังหวัดอุบลราชธานี โดยได้รับพระราชทานนามวัดจากพระบาทสมเด็จพระจอมเกล้าเจ้าอยู่หัว
วัดสุปัฏนาราม ตั้งอยู่เลขที่ 1 ตำบลในเมืองอำเภอเมืองอุบลราชธานี จังหวัดอุบลราชธานี มีเนื้อที่ 21 ไร่ 3 งาน 10 ตารางวา โฉนดเลขที่ 1949 ทิศเหนือติดถนนหลวง ทิศใต้ติดแม่น้ำมูล ทิศตะวันออกติดโรงพยาบาลโรคปอด และทิศใต้ติดประปา
พระบาทสมเด็จพระจอมเกล้าเจ้าอยู่หัวโปรดฯ ให้พระพรหมราชวงศา (กุทอง สุวรรณกูฏ) สร้างวัดสุปัฏนารามขึ้นสำหรับคณะสงฆ์ธรรมยุติกนิกาย เริ่มแรกมีเนื้อที่กว้าง 3 เส้นเศษ ยาว 5 เส้นเศษ ผูกพัทธสีมาเมื่อวันที่ 12 เมษายน พ.ศ. 2479 และยกสถานะเป็นพระอารามหลวงชั้นตรี ชนิดวรวิหาร ตั้งแต่วันที่ 28 กรกฎาคม พ.ศ. 2479พระอุโบสถ วัดสุปัฏนารามวรวิหาร เป็นสถาปัตยกรรมผสมผสานระหว่าง 3 ชนชาติ คือ
ลำดับเจ้าอาวาสวัดสุปัฏนาราม มีดังนี้
ปริศนาความทรงจำ
ปริศนาความทรงจำ (; มีความหมายตรงตัวว่า "ของหวานเย็น" เปรียบเปรยถึง "ไอศกรีม") เป็นนวนิยายแนวลึกลับ แต่งโดย โฮโนบุ โยเนซาวะ () เป็นหนังสือเล่มแรกในชุด "นักสืบแห่งชมรมวรรณกรรมคลาสสิก" () โดยวางจำหน่ายระหว่างปี พ.ศ. 2544 ถึง พ.ศ. 2553 จำนวน 5 เล่ม ดัดแปลงเป็นมังงะวาดโดย ทาร์ก โอนะ ตีพิมพ์ลงในนิตยสาร "โชเน็งเอซ" รายเดือน ของสำนักพิมพ์คาโดกาวะ ตั้งแต่วันที่ 26 มกราคม พ.ศ. 2555 และอนิเมะผลิตโดย เกียวโตแอนิเมชัน กำกับโดยยาซูฮิโระ ทาเกโมโตะ เริ่มออกอากาศระหว่างวันที่ 22 เมษายน ถึง 16 กันยายน พ.ศ. 2555 จำนวน 22 ตอน ฉบับไลฟ์แอคชั่นกำกับโดย มาริ อาซาโตะ นำแสดงโดย เค็นโตะ ยามาซากิ และ อลิซ ฮิโรเซะ ถูกปล่อยตัวเมื่อวันที่ 3 พฤศจิกายน 2560
โอเรกิ โฮทาโร่ จากโรงเรียนมัธยมปลายคามิยามะ จำต้องเข้าร่วมชมรมวรรณกรรมคลาสสิกตามคำขอร้องของพี่สาวเพื่อไม่ให้ชมรมนั้นถูกยุบ และเมื่อเข้าร่วมชมรม เขาได้พบกับจิทันดะ เอรุ ฟุคุเบะ ซาโตชิ และอิบาระ มายากะ และด้วยความขี้สงสัยเป็นอันมากของจิทันดะ เอรุ ทำให้นักอนุรักษ์พลังงานชีวิตอย่างเขาต้องมาคอยแก้ปัญหาเพื่อให้เธอพึงพอใจอยู่เสมอ เนื้อเรื่องเกิดขึ้นที่เมืองคามิยามะ ซึ่งเป็นเมืองที่สมมุติขึ้น โดยตั้งอยู่ที่จังหวัดกิฟุ ซึ่งที่นี่ก็เป็นบ้านเกิดของผู้แต่งด้วย
สมาชิกฝ่ายประชาสัมพันธ์ในการจัดทำภาพยนตร์ของชั้นปี 2-F และสมาชิกชมรมดาราศาสตร์ มีบุคลิกค่อนข้างประหลาด
สมาชิกฝ่ายอุปกรณ์ในการจัดทำภาพยนตร์ของชั้นปี 2-F
สมาชิกฝ่ายถ่ายทำในการจัดทำภาพยนตร์ของชั้นปี 2-Fผู้เขียนบทภาพยนตร์ของชั้นปี 2-F
ประธานชมรมวิจัยการ์ตูน
สมาชิกชมรมวิจัยการ์ตูน ค่อนข้างมีอิทธิพลต่อสมาชิกในชมรม สมาชิกชมรมฝ่ายที่เข้ากับอายาโกะไม่ถูกกับมายากะหนึ่งในผู้เขียนการ์ตูน "ตกเย็นเป็นศพ" () เคยเป็นนักเรียนโรงเรียนมัธยมปลายคามิยามะแต่ย้ายโรงเรียนไปแล้ว
หนังสือชุด "นักสืบแห่งชมรมวรรณกรรมคลาสสิก" () ได้ตีพิมพ์ออกมาแล้วทั้งหมด 5 เล่มโดยสำนักพิมพ์คาโดกาวะ ในประเทศไทยนั้นสำนักพิมพ์เอ็นเธอร์บุ๊คส์ได้ซื้อลิขสิทธิ์เพื่อแปลจัดจำหน่าย
อนิเมะทั้งหมด 22 ตอน สร้างขึ้นจากนิยายสี่เล่มแรก กำกับโดยยาซูฮิโระ ทาเกโมโตะ ผลิตโดยเกียวโตแอนิเมชัน ออกอากาศที่ญี่ปุ่นเมื่อวันที่ 22 เมษายน พ.ศ. 2555 ถึง 16 กันยายน พ.ศ. 2555
ดัดแปลงเป็นมังงะชื่อ "Hyōka" และภาพประกอบโดย Taskohna เริ่มพิมพ์ในเดือนมีนาคม 2555 โดย "Shōnen Ace" ของ Kadokawa Shoten บททังโกบงบทแรกออกในวันที่ 26 เมษายน 2555 และทั้งเก้าเล่มได้ปล่อยตัวเมื่อวันที่ 26 สิงหาคม 2558
ฟุตบอลชิงแชมป์แห่งชาติยุโรป 2012 กลุ่มดี
กลุ่มดี ของ ฟุตบอลชิงแชมป์แห่งชาติยุโรป 2012 เริ่มต้นเมื่อ 11 มิถุนายน และสิ้นสุดในวันที่ 19 มิถุนายน พ.ศ. 2555 (ค.ศ. 2012) โดยในกลุ่มนี้ มีทีมชาติดังนี้
"ทุกนัดการแข่งขันจะเป็นเวลาในเขต ()"
เกษม รุ่งธนเกียรติ
เกษม รุ่งธนเกียรติ (19 พฤษภาคม พ.ศ. 2501 — ) เป็นอดีตกรรมการบริหารพรรคไทยรักไทย อดีตสมาชิกสภาผู้แทนราษฎรจังหวัดสุรินทร์
เขาเป็นที่รู้จักสำหรับวงการมวยไทย ในฐานะผู้จัดการส่วนตัวของนักมวยไทยที่มีชื่อว่า อิกคิวซัง ก.รุ่งธนเกียรติ
เกษม สำเร็จการศึกษาจากคณะนิติศาสตร์ มหาวิทยาลัยธรรมศาสตร์ และเนติบัณฑิตไทย เคยเป็นสมาชิกสภาผู้แทนราษฎรจังหวัดสุรินทร์, สมาชิกวุฒิสภาจังหวัดสุรินทร์ ตลอดจนอดีตกรรมการบริหารพรรคไทยรักไทย และเป็นน้องชายของกิตติภัทร์ รุ่งธนเกียรติ ผู้เป็นนายกองค์การบริหารส่วนจังหวัดสุรินทร์ และเจ้าของห้างสรรพสินค้าสุรินทร์พลาซ่า เกษม รุ่งธนเกียรติ ยังได้รับการแต่งตั้งเป็นกรรมการบริษัททีโอที แทนนริศรา ชวาลตันพิพัทธ์ ที่ได้ลาออกไปดำรงตำแหน่งรัฐมนตรีช่วยว่าการกระทรวงศึกษาธิการใน พ.ศ. 2552
ทั้งนี้ เกษมเป็นหนึ่งในสมาชิกกลุ่ม 16
เกษมเคยแนะนำลูกของตนไม่เล่นการเมือง และให้ทำงานที่ตนถนัดด้วยความสุจริต
แม้เกษมจะไม่ได้อยู่พรรคประชาธิปัตย์ แต่เขาก็มีความศรัทธาต่ออภิสิทธิ์ เวชชาชีวะ
สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ
สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ ตั้งอยู่ที่ 184 ถนนมิตรภาพ - หนองปลิง หมู่ 7 บ้านโกรกเดือนห้า ตำบลสุรนารี อำเภอเมือง จังหวัดนครราชสีมา
สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ ได้เริ่มก่อตัวเมื่อประมาณ 18 ปีที่แล้ว นับตั้งแต่วันที่ได้มีการอภิปรายเรื่องสถานการณ์วิกฤติของไม้กลายเป็นหินในจังหวัดนครราชสีมา ในเวทีประชาคมโครงการโคราชในทศวรรษหน้า เมื่อวันที่ 17 พฤศจิกายน 2537 ณ โรงแรมสีมาธานี และเสนอโครงการจัดสร้างสวนสาธารณะซากดึกดำบรรพ์ไม้กลายเป็นหินขึ้น โครงการดังกล่าวได้เป็นรูปเป็นร่างมากยิ่งขึ้นเมื่อจังหวัดนครราชสีมาได้แต่งตั้งคณะกรรมการดำเนินงานโครงการจัดสร้างอุทยานไม้กลายเป็นหินและพิพิธภัณฑ์ขึ้นเมื่อวันที่ 5 เมษายน 2538 โดยให้สถาบันราชภัฏนครราชสีมาเป็นผู้สำรวจ ออกแบบและจัดทำแผนแม่บท ในช่วงเริ่มต้นได้รับการอนุมัติงบประมาณเพื่อสร้างอาคารหลังแรกเป็นอาคารเอนกประสงค์จากงบประมาณปี 2539 รวมทั้งได้รับอนุญาตจากที่ประชุมบ้านโกรกเดือนห้าให้สามารถจัดสร้างอุทยานฯ ในที่ดินสาธารณประโยชน์ของหมู่บ้าน
การดำเนินงานเพื่อจัดตั้งอุทยานฯ มีความก้าวหน้ามาเป็นลำดับโดยการร่วมมือและสนับสนุนจากหลากหลายองค์กร เช่น จังหวัดนครราชสีมา ศูนย์ปฏิบัติการ รพช. องค์การบริหารส่วนจังหวัด โยธาธิการจังหวัด พรรคชาติพัฒนา สถาบันราชภัฏนครราชสีมา และกรมทรัพยากรธรณี จนเมื่อได้รับงบประมาณผูกพันปี 2543 – 2545 จำนวน 95 ล้านบาท โดยการเสนอของกระทรวงอุตสาหกรรม ภายใต้โครงการศูนย์วิจัยเพื่อการศึกษา ค้นคว้า อนุรักษ์ไม้กลายเป็นหินและทรัพยากรธรณีในภาคตะวันออกเฉียงเหนือ ณ จังหวัดนครราชสีมา เฉลิมพระเกียรติ ซึ่งจัดเป็นโครงการเฉลิมพระกียรติสมเด็จพระเจ้าอยู่หัวในวโรกาสมหามงคลเฉลิมพระชนมพรรษา 6 รอบ หรือ 72 พรรษา ในวันที่ 5 ธันวาคม 2542 งบประมาณดังกล่าวใช้ในการจัดสร้างอาคารต่างๆ จำนวน 17 อาคาร ซึ่งการก่อสร้างแล้วเสร็จเมื่อ 14 พฤศจิกายน 2545 และกรมทรัพยากรธรณีได้มอบศูนย์วิจัยฯ ให้จังหวัดนครราชสีมาบริหารจัดการต่อไป ในการนี้ จังหวัดนครราชสีมาได้มอบหมายให้สถาบันราชภัฏนครราชสีมาซึ่งเป็นผู้ดำเนินการศึกษาซากดึกดำบรรพ์เชิงวิชาการมาตั้งแต่ต้นเป็นผู้รับผิดชอบและบริหารจัดการศูนย์วิจัยฯ ตามวัตถุประสงค์ในการก่อตั้งต่อไป โดยทำงานเชิงบูรณาการกับทางจังหวัดและหน่วยงานอื่นๆ ภายในจังหวัด
มหาวิทยาลัยราชภัฏนครราชสีมาได้เริ่มต้นบริหารศูนย์วิจัยฯ มาตั้งแต่วันที่ 7 กันยายน 2547 โดยได้จัดสรรงบประมาณให้ศูนย์วิจัยฯ ปีละ 5 – 10 ล้านบาท นอกจากนั้นยังได้รับการสนับสนุนงบประมาณจัดนิทรรศการจากจังหวัดนครราชสีมา งบประมาณจัดสร้างรั้ว ถนน และลานจอดรถจากองค์การบริหารส่วนจังหวัดนครราชสีมา จนเมื่อปี พ.ศ. 2551 ได้รับการอนุมัติเปลี่ยนชื่อศูนย์วิจัยฯ เป็น “สถาบันวิจัยไม้กลายเป็นหินและทรัพยากรธรณีภาคตะวันออกเฉียงเหนือ เฉลิมพระเกียรติ” และยกเป็นหน่วยงานภายในที่มีฐานะเทียบเท่าคณะ
ศิลปะศรีวิชัย
จากศิลปกรรมส่วนใหญ่ของอาณาจักรศรีวิชัยได้รับอิทธิพลจากศาสนาพราหมณ์-ฮินดู และ พุทธศาสนานิกายอาจริยวาท แม้ศรีวิชัยได้หมดอำนาจไป แต่ศิลปะยังคงแพร่หลายไปทั่วดินแดนแถบเอเชียตะวันออกเฉียงใต้ เพราะได้มีการขุดค้นพบศิลปวัตถุและโบราณสถานแบบศรีวิชัยจำนวนมากทางภาคใต้ โดยเฉพาะที่ไชยาและที่นครศรีธรรมราช นอกจากนั้นมีการพบประปราย เช่น ทางภาคกลางพบที่อำเภออู่ทอง จังหวัดสุพรรณบุรี ภาคเหนือพบที่วัดเจดีย์เจ็ดแถว อำเภอศรีสัชนาลัย จังหวัดสุโขทัย และเหนือสุดพบที่วัดป่าสัก อำเภอเชียงแสน จังหวัดเชียงราย
วงศ์ย่อยปลาเลียหิน
วงศ์ย่อยปลาเลียหิน () เป็นวงศ์ย่อยของวงศ์ Cyprinidae หรือวงศ์ปลาตะเพียน ซึ่งเป็นวงศ์ใหญ่ ในอันดับปลากินพืช (Cypriniformes) ใช้ชื่อวงศ์ว่า Labeoninae (/ลา-เบ-โอ-นี-เน/)
โดยรวมแล้ว ปลาในวงศ์ย่อยนี้ มีรูปร่างเรียวยาว ลำตัวทรงกระบอก ครีบหลังยกสูงและไม่มีก้านครีบแข็ง ลักษณะสำคัญ คือ ปากจะงุ้มลงด้านล่าง มีริมฝีปากบนหนาและแข็ง ในบางสกุลจะมีตุ่มเล็ก ๆ คล้ายสิวกระจายอยู่บนนั้น ในหลายชนิดมีหนวดอยู่ 1 คู่ โดยเป็นปลาที่ใช้ปากในการดูดกินตะไคร่น้ำ, สาหร่าย และแพลงก์ตอนสัตว์ขนาดเล็ก บริเวณพื้นน้ำหรือโขดหิน, ตอไม้ ใต้น้ำ เป็นอาหาร
มักพบกระจายพันธุ์ทั้งในลำธารน้ำเชี่ยว และแหล่งน้ำขนาดใหญ่ มักอาศัยอยู่รวมเป็นฝูง ขนาดแตกต่างกันออกไปตั้งแต่เพียงไม่เกิน 10 เซนติเมตร จนถึงเกือบ 1 เมตร กระจายพันธุ์ทั่วไปทั้งทวีปเอเชียและแอฟริกา
ประมาณ 30 สกุล ซึ่งจำนวนสมาชิกที่มากที่สุด คือ "Garra" ที่มีมากกว่า 90 ชนิด
เผ่า Labeonini
เผ่า Banganini
เผ่า Garrini
ไม่จำแนกอยู่ในเผ่าใด
ซึ่งจำนวนทั้งหมดนี้ยังไม่เป็นที่แน่นอน เนื่องจากนักมีนวิทยาและนักอนุกรมวิธานแต่ละท่านก็จัดไม่ตรงกัน สำหรับวงศ์ย่อยในวงศ์ปลาตะเพียนนี้ เช่น บางข้อมูลในวงศ์ย่อยปลาเลียหินนี้ จัดให้เพียง 2 สกุลก็มี หรือย้ายไปรวมกับวงศ์ย่อย Cyprininae เป็นต้น
บิชอปแห่งลอนดอน
บิชอปแห่งลอนดอน () เป็นตำแหน่งมุขนายกของมุขมณฑลลอนดอนซึ่งเป็นส่วนหนึ่งของภาคแคนเทอร์เบอรีในคริสตจักรแห่งอังกฤษ มุขมณฑลนี้มีพื้นที่ราว 458 ตารางกิโลเมตร ครอบคลุม 17 บุรีในเกรเทอร์ลอนดอนทางตอนเหนือของแม่น้ำเทมส์และบางส่วนของเทศมณฑลเซอร์รีย์ ศูนย์กลางการปกครองอยู่ที่อาสนวิหารนักบุญเปาโลภายในนครลอนดอน ซึ่งสร้างขึ้นเมื่อปี ค.ศ. 604 ต่อมาเกิดมหาอัคคีภัยแห่งลอนดอน ค.ศ. 1666 อาสนวิหารจึงถูกสร้างขึ้นใหม่ในปี ค.ศ. 1675
บิชอปแห่งลอนดอนถือเป็นผู้นำสูงสุดเป็นลำดับที่ 3 ของคริสตจักรแห่งอังกฤษ รองจากอาร์ชบิชอปแห่งแคนเทอร์เบอรีและอาร์ชบิชอปแห่งยอร์ก และถือเป็นหนึ่งในห้าบิชอปอาวุโสโดยอีก 4 ท่านที่เหลือคืออาร์ชบิชอปแห่งแคนเทอร์เบอรี อาร์ชบิชอปแห่งยอร์ก บิชอปแห่งเดอรัม และบิชอปแห่งวินเชสเตอร์ ถือเป็นขุนนางฝ่ายศาสนาในสภาขุนนาง
บิชอปแห่งลอนดอนคนล่าสุดเป็นคนที่ 132 คือ ศาสนาจารย์อาวุโสริชาร์ด ชาทร์ เกษียณเมื่อวันที่ 28 กุมภาพันธ์ ค.ศ. 2017
ปลาฉลามหางไหม้ (อินโดนีเซีย)
ปลาฉลามหางไหม้ (; ) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)
มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีเหลืองหรือสีเหลืองอมขาว และมีขอบเป็นแถบดำ อันเป็นที่มาของชื่อ ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
เป็นปลาที่พบแพร่กระจายพันธุ์ในแหล่งน้ำของประเทศอินโดนีเซีย มีความว่องไวปราดเปรียวมาก โดยสามารถที่จะกระโดดได้สูงถึง 2 เมตร มีพฤติกรรมอยู่รวมกันเป็นฝูง ปัจจุบันมีสถานะในธรรมชาติใกล้สูญพันธุ์แล้ว นิยมเลี้ยงกันเป็นปลาสวยงาม โดยใช้วิธีการผสมเทียมด้วยการฉีดฮอร์โมน
ปลาฉลามหางไหม้ (ไทย)
ปลาหางไหม้ หรือที่นิยมเรียกกันว่า ปลาฉลามหางไหม้ (; ) เป็นปลาน้ำจืดชนิดหนึ่ง ในวงศ์ปลาตะเพียน (Cyprinidae)
ปลาหางไหม้ มีรูปร่างและทรวดทรงที่เพรียวยาว ตาโต ปากเล็ก ขยับปากอยู่ตลอดเวลา ใต้คางมีแผ่นหนังเป็นถุงเปิดออกด้านท้าย ลำตัวแบนข้างเล็กน้อย เกล็ดมีขนาดเล็กสัดส่วนของครีบทุกครีบเหมาะสมกับลำตัว โดยเฉพาะครีบหางซึ่งเว้าเป็นแฉกลึก สีของลำตัวเป็นสีเงินแวววาว ด้านหลังสีเขียวปนเทา ครีบหลัง ครีบท้อง ครีบก้นและครีบหาง สีส้มแดงและขอบเป็นแถบดำ อันเป็นที่มาของชื่อ ว่ายน้ำได้ปราดเปรียวมาก และกระโดดขึ้นได้สูงจากน้ำมาก มีขนาดโตเต็มราว 20–30 เซนติเมตร
นิยมอยู่เป็นฝูง หากินตามใต้พื้นน้ำ ในอดีตพบชุกชุมในเขตที่ราบลุ่มแม่น้ำเจ้าพระยา ในประเทศไทย แต่ปัจจุบันไม่พบแล้ว เชื่อว่าได้สูญพันธุ์ไปจนหมดแล้ว สันนิษฐานว่าเป็นผลมาจากการจับจากธรรมชาติเพื่อจำหน่ายเป็นปลาสวยงาม แต่ก็เพียงข้อสันนิษฐาน โดยถือว่าเป็นสิ่งมีชีวิตถิ่นเดียว แม้จะมีรายงานพบในลุ่มแม่น้ำโขง ในเวียดนาม, กัมพูชา และลาว แต่ทว่าก็ยังไม่มีหลักฐานยืนยัน และไม่เป็นที่ยอมรับจาก IUCN ซึ่งในอดีตปลาหางไหม้ได้ถูกใช้ชื่อวิทยาศาสตร์ร่วมกับปลาฉลามหางไหม้ชนิดที่พบในประเทศอินโดนีเซีย ("B. melanopterus") และถูกใช้ชื่อวิทยาศาสตร์และข้อมูลนี้มาโดยตลอด จนกระทั่งในปี ค.ศ. 2007 มีการจัดอนุกรมวิธานกันขึ้นมาใหม่ โดยตัวอย่างต้นแบบแรกถูกเก็บโดยนักมีนวิทยาชาวเยอรมัน รอล์ฟ ไกสเลอร์ ในเดือนกุมภาพันธ์ ค.ศ. 1967 ที่บึงบอระเพ็ด จังหวัดนครสวรรค์ และตัวอย่างเพิ่มเติมถูกเก็บโดย โรดอล์ฟ เมเยอร์ เดอ เชาเวินซี ในปี ค.ศ. 1936 โดย เอ็ม. ฮาร์มันด์ ในปี ค.ศ. 1883 และโดย มารี เฟิร์มง โบคอร์ต ในปี ค.ศ. 1862
แต่ในทัศนะของ กิตติพงษ์ จารุธาณินทร์ ผู้เชี่ยวชาญเรื่องปลาน้ำจืดและสัตว์น้ำชาวไทย ซึ่งเป็นผู้ที่พบปลาหางไหม้ตัวสุดท้ายในแม่น้ำเจ้าพระยา ที่บริเวณสวนส้มบางมด ในเขตราษฎร์บูรณะ เมื่อปี ค.ศ. 1986 เห็นว่าปลาหางไหม้ ไม่น่าจะมีครีบต่าง ๆ เป็นสีแดงส้ม เพราะถ้าเป็นเช่นนั้นจริง คงมีการแยกชนิดกันชัดเจนมานานแล้ว แต่น่าจะเป็นมีแถบดำบริเวณครีบต่าง ๆ นั้นน้อยกว่าส่วนที่เป็นสีเหลืองอมขาว และมีส่วนหัวที่ทู่สั้นกว่า
ปลาฉลามห้างไหม้ ทั้งสายพันธุ์ไทยและอินโดนีเซีย สามารถหาได้ทั่วไปตามร้านขายสัตว์น้ำสวยงาม ปัจจุบันไม่ได้ถือว่าสูญพันธุ์ [หลวงแข้ง,ลุงทำ 2561]
นอกจากนี้แล้ว ปลาหางไหม้ ยังมีชื่อเรียกอื่น ๆ อีก เช่น "ปลาหางเหยี่ยว" หรือ "ปลาหนามหลังหางดำ"
แสนเมืองเลย ก่อเกียรติยิม
แสนเมืองเลย ก่อเกียรติยิม หรือ นายสุขสันต์ ชัยชนะ เป็นนักมวยสากลชาวไทยรุ่นฟลายเวท เกิดเมื่อ 23 สิงหาคม พ.ศ. 2528 ที่ จ.เลย สถิติการชก 19 ครั้ง ชนะ 13 (น็อค 3) เสมอ 3 แพ้ 3
แสนเมืองเลยเป็นลูกชายของกำนันคนหนึ่งในอำเภอปากชม จังหวัดเลย ชกมวยในสังกัดของก่อเกียรติ พณิชยารมณ์ ขึ้นชกครั้งแรกเมื่อวันที่ 11 กรกฎาคม 2551 ชนะคะแนน ส่องแสงเล็ก โพธิ์สุวรรณยิม ที่พระประแดงพลาซ่า จังหวัดสมุทรปราการ ในการชกกำหนด 6 ยก ก่อนที่จะสั่งสมสถิติการชกเรื่อยๆจนได้ครองแชมป์อินเตอร์เนชั่นแนล WBC รุ่นฟลายเวทและแชมป์ WBC ASIAรุ่นไลท์ฟลายเวทตามลำดับ
แสนเมืองเลยชกมวยครั้งสุดท้ายเมื่อวันที่ 21 กุมภาพันธ์ 2557 เป็นการชิงแชมป์สภามวยแห่งเอเชีย (WBC ASIA) เข็มขัดเงินรุ่นฟลายเวท สามารถชนะคะแนนนักมวยฟิลิปปินส์ไดที่ แขวงสุวรรณเขต ประเทศลาว ก่อนจะแขวนนวมไปและกลับไปใช้ชีวิตที่จังหวัดเลยบ้านเกิด จนกระทั่งปรากฏเป็นข่าวเมื่อวันที่ 8 มิถุนายน 2557 เมื่อแสนเมืองเลยถูกตำรวจตระเวนชายแดนและเจ้าหน้าที่ฝ่ายปกครองเข้าจับกุมในความผิดฐานมีไม้แปรรูปหวงห้ามเกินกว่า 0.20 ลูกบาศก์เมตร ตามพระราชบัญญัติป่าไม้ พ.ศ. 2484
ภายหลังแสนเมืองเลยได้รับโทษเพียงปรับเท่านั้น เนื่องจากไม้ที่ถูกเจ้าหน้าที่จับได้เป็นไม้แปรรูปชิงชัน ไม่ใช่ไม้พะยูงที่มีโทษร้ายแรงมาก ปัจจุบันแสนเมืองเลยทำงานอยู่ที่โรงพยาบาลส่งเสริมสุขภาพตำบลตากแดด อำเภอวังสะพุง จังหวัดเลย
ซอฟต์เสิร์ฟ
ซอฟต์เสิร์ฟ หรือ ซอฟต์ครีม เป็นคำที่ใช้เพื่ออธิบายประเภทของไอศกรีมที่นุ่มกว่าไอศกรีมปกติ และขายเชิงพาณิชย์ตั้งแต่ช่วงปลายทศวรรษที่ 1930
ในปี 1934 ทอม Carvel ผู้ก่อตั้งแบรนด์และแฟรนไชส์ ​​Carvel ประสบเหตุยางแบนในรถบรรทุกไอศกรีมของเขาในเมือง Hartsdale, นิวยอร์ก เขาจึงนำรถที่ยางแบนเข้าลานจอดรถและเริ่มขายไอศกรีมของเขาที่เริ่มละลายให้กับผู้ที่มาพักผ่อนที่สัญจรไปมา ภายในสองวันเขาสามารถขายไอศกรีมทั้งหมด และสรุปได้ว่า ที่ตั้งถาวรและ ซอฟต์เสิร์ฟ เป็นแนวคิดธุรกิจที่มีโอกาสทางธุรกิจได้สูง ในปี 1936, Carvel เปิดร้านสาขาแรกของเขาบนรถตู้ที่เสียของเขา และริเริ่มการพัฒนาความลับของสูตรซอฟต์เสิร์ฟไอศกรีม พร้อมๆกับที่จดสิทธิบัตรเครื่องทำไอศกรีมซอฟต์เซิร์ฟ
Dairy Queen ยังอ้างว่าได้คิดค้นซอฟต์เสิร์ฟ ในปี 1938 ใกล้เมือง Moline, รัฐอิลลินอยส์, JF McCullough และลูกชายของ Alex ได้พัฒนาสูตรซอฟต์เสิร์ฟของพวกเขา การทดลองขายของพวกเขาครั้งแรกคือเมื่อ 4 สิงหาคม 1938 ใน Kankakee, รัฐอิลลินอยส์ที่ร้านของเพื่อนของพวกเขา, ร้านชื่อโนเบิลเฮิร์บ พวกเขาขายซอฟต์เสิร์ฟได้ถึง 1600 ที่ภายในสองชั่วโมง
ซอฟต์เสิร์ฟโดยทั่วไป จะมีไขมันต่ำ (3-6%) กว่า ไอศกรีม (10-18%) และมีการผลิตที่อุณหภูมิประมาณ -4 องศาเซลเซียส เมื่อเทียบกับไอศกรีมซึ่งเก็บไว้ในเครื่องทำความเย็นที่ -15 องศาเซลเซียส ไอศกรีมซอฟต์เสิร์ฟจะมีการนำอากาศใส่เข้าไปในขณะที่ปั่นไอศกรีม โดยเรียกว่า "overrun" ซึ่งจะมีสัดส่วนตั้งแต่ 0-60% ของเนื้อไอศกรีม อากาศเป็นตัวแปรหลักในการทำให้รสชาติไอศกรีมชนิดนี้แตกต่างกันออกไป ปริมาณอากาศที่น้อยกว่า จะทำให้มีรสชาติที่เข้มข้นกว่า สีจะเข้มกว่า และอาจจะมีเกล็ดน้ำแข็งบ้างในบางโอกาส ส่วนไอศกรีมที่มีปริมาณอากาศมากกว่า จะเนื้อมีสีขาวกว่าและรสชาติไอศกรีมจะไม่เข้มข้นเท่า ปริมาณอากาศที่เหมาะสมควรอยุ่ที่ 33-45% ของปริมาตรไอศกรีม
เพื่อป้องกันการไม่ให้เกิดเกล็ดน้ำแข็ง เครื่องผลิตไอศกรีมจะต้องทำไอศกรีมแข็งตัวเร็วที่สุด โดยปกติแล้วเครื่องผลิตไอศกรีมซอฟต์เสิร์ฟควรจะมีที่รักษาอุณหภูมิที่ 3-4 องศาเซลเซียส และ เครื่องจะทำงานโดนการปั่นไอศกรีมจากกระบอกผลิต เครื่องผลิตไอศกรีมมีทั้งระบบ Gravity และ Air Pump แต่สำหรับในประเทศที่มีอุณหภูมิสูง เช่น ประเทศไทย แม้ว่าเครื่องทำไอศครีมจะมีประสิทธิภาพมาก แต่อัตราการละลายของเนื้อไอศครีม[https://www.sweetcreationsthailand.com/[]]
จะอยู่ที่ 30 วินาที ถึง 1 นาที เนื่องจากสภาพอากาศมีความร้อนสูง
ส่วนผสมสด - สามารถเก็บรักษาไว้สุงสุด 5-7 วัน แต่ควรระวังเป็นอย่างยิ่งในการจัดเก็บและผสม เนื่องจากหากเกิดการเจือปน และมีอากาศร้อน อาจก่อให้เกิดแบคทีเรีย และสามารถทำให้ท้องเสียได้ง่าย
ส่วนผสมแบบผง - ข้อได้เปรียบคือ สามารถเก็บไว้ได้นาน สะดวก และไม่ต้องการที่เยอะในการเก็บ แต่รสชาติอาจผิดเพี้ยนไปได้เนื่องจากต้องผสมน้ำ ซึ่งน้ำในแต่ละที่จะรสชาติไม่เหมือนกัน และผู้ผสมอาจใส่น้ำเกินหรือขาดได้ หลังจากผสมแล้วควรเก็บไว้ในที่ 1-4 ° C เพื่อลดการเจริญเติบโตของแบคทีเรียในน้ำและอากาศได้ ไม่ควรใช้น้ำอุ่นในการผสม เนื่องจากแบคทีเรียสามารถเจริญเติบโตได้เร็ว และข้อสำคัญ ผลิตภัณฑ์ควรได้รับ มาตรฐานจากองค์การอาหารและยา เนื่องจากนมมีสารเจือปนได้ง่าย และได้มีการลักลอบผลิตสินค้าที่ไม่ได้คุณภาพสู่ตลาด โดยผู้บริโภคไม่ได้ระวัง ผู้ประกอบการอาจจะต้องโดนฟ้องร้องจากการขายสินค้าที่มีปัญหากับผู้บริโภคได้ ปัญจุบันในประเทศไทยมีทั้งผลิตภัณฑ์นำเข้า (China, Italy, New Zealand, Australia, USA) และผลิตเองในประเทศไทย
ส่วนผสมแบบน้ำ - ข้อได้เปรียบคือ สามารถเก็บได้นาน รสชาติไม่ผิดเพี้ยน แต่จัดเก็บลำบากกว่าแบบผง เมื่อเปิดภาชนะบรรจุแล้ว ควรทำตามขั้นตอนข้างต้น
หวอ วัน เกียต
หวอ วัน เกียต () เกียตเป็นประธานสภารัฐมนตรีแห่งเวียดนามในเดือนสิงหาคม พ.ศ. 2534 โดยขึ้นมาแทนที่โด๊ เหมื่อยที่ขึ้นไปเป็นเลขาธิการทั่วไปของพรรค เกียตเกิดเมื่อ 23 พฤศจิกายน พ.ศ. 2465 ที่เกิ่นเทอในครอบครัวชนชั้นกลาง เขาเข้าร่วมกับกลุ่มปฏิวัติตั้งแต่ พ.ศ. 2483 โดยทำงานในภาคใต้ และได้เป็นเลขาธิการคณะกรรมการเมืองไซ่ง่อน เมื่อสงครามยุติ เขายังดำรงตำแหน่งต่อไปในโฮจิมินห์ซิตี แนวนโยบายของเขาคือเน้นเศรษฐกิจที่ปฏิบัติได้จริงและไม่ถือลัทธิคอมมิวนิสต์อย่างเคร่งครัด เขามีส่วนร่วมในการปฏิรูปเศรษฐกิจใน พ.ศ. 2529 เขาได้เป็นนายกรัฐมนตรีเมื่อ 24 กันยายน พ.ศ. 2535 และมุ่งเน้นการพัฒนาเศรษฐกิจและการพัฒนาความสัมพันธ์กับอาเซียน เขาลาออกจากนายกรัฐมนตรีเมื่อ 25 กันยายน พ.ศ. 2540 และลาออกจากคณะกรรมการพรรคในเดือนธันวาคม ปีเดียวกัน เขาเสียชีวิตเมื่อ 11 มิถุนายน พ.ศ. 2551
เซบัสทีอัน เคล
เซบัสทีอัน วัลเทอร์ เคล () เกิดวันที่ 13 กุมภาพันธ์ ค.ศ. 1980 เป็นนักฟุตบอลชาวเยอรมัน ปัจจุบันเล่นให้กับโบรุสซีอาดอร์ทมุนท์ ในบุนเดิสลีกา ลีกฟุตบอลสูงสุดของประเทศเยอรมนี โดยเล่นในตำแหน่งกองกลางแบบแนวรับ และเคลยังเป็นกัปตันทีมของโบรุสซีอาดอร์ทมุนท์คนปัจจุบัน
เคลเคยรับใช้ทีมชาติเยอรมนีตั้งแต่ปี ค.ศ. 2001 แต่มาเลิกเล่นในปี ค.ศ. 2006
ลอดช่อง
ลอดช่อง คือ ขนมพื้นบ้านที่ใช้แป้งข้าวเจ้าเป็นวัตถุดิบ เป็นที่นิยมแพร่หลายในไทยชนิดหนึ่ง มีจุดกำเนิดร่วมในทั่วทั้ง เอเชียตะวันออกเฉียงใต้ เชื่อกันว่ามีต้นกำเนิดมาจากประเทศ อินโดนีเซีย โดยอินโดนีเซีย มาเลเซีย เรียกว่า เจ็นดล (cendol; 珍多冰; Zhēn duō bīng; "เจิน โตว ปิง") อีกทั้งแพร่หลายในพม่า (เรียกว่า ; "Mont let saung") เวียดนาม และสิงคโปร์
ต่อมาในประเทศไทย ราวปี พ.ศ. 2504 ได้เกิด ขนมลอดช่องที่แตกแขนงออกมาอีกชนิดนึง คือ "ลอดช่องสิงคโปร์" ทำด้วยแป้งมันสำปะหลังแทนที่จะเป็นแป้งข้าวเจ้าตามแบบลอดช่องดั้งเดิม ชื่อนี้ไม่ได้เกิดจากการนำมาจากสิงคโปร์แต่อย่างใด ประเทศไทยเป็นผู้คิดค้น โดยร้าน "สิงคโปร์โภชนา" ซึ่งเป็นร้านอาหารตั้งอยู่ที่หน้าโรงภาพยนตร์สิงคโปร์หรือโรงภาพยนตร์เฉลิมบุรี บนถนนเยาวราช จึงเป็นที่มาของ "ลอดช่องสิงคโปร์"
ในอินโดนีเซียเชื่อว่า เชนดอลมีความเกี่ยวข้องกับคำ jendol ในภาษาชวา ภาษาซุนดาและภาษาอินโดนีเซีย หมายถึง โหนก หรือ โป่ง ซึ่งมีความหมายโดยนัยหมายถึงเยลลี่ที่มีรูปร่างคล้ายตัวหนอน ในเวียดนาม เรียกว่า bánh lọt, " ซึ่งเป็นส่วนผสมของขนมที่ชื่อ chè หรือ chè ba màu
ส่วนผสมทั่วไปของลอดช่องสิงคโปร์คือกะทิ แป้งปั้นเป็นรูปแท่งใส่สีเขียว โดยปกติมาจากใบเตย น้ำแข็งปั่นและน้ำตาลมะพร้าว ส่วนผสมเพิ่มอื่นๆได้แก่ ถั่วแดง ข้าวเหนียว เฉาก๊วย ในซุนดา ลอดช่องสิงคโปร์เป็นขนมทำจากแป้งหรือสาคูปั้นเป็นแท่ง กินกับกะทิและน้ำเชื่อมจากน้ำตาลของต้นหมาก ไม่ใส่น้ำแข็ง ในภาษาชวา เชนดอล หมายถึงส่วนที่เป็นแป้งสีเขียวเท่านั้น ถ้านำเชนดอลมารวมกับน้ำตาลมะพร้าว และกะทิจะเรียกดาเวต ดาเวตที่นิยมมากที่สุดคือ เอส ดาเวตในชวากลาง ด้วยอิทธิพลจากสิงคโปร์ และอาหารตะวันตก ทำให้มีลอดช่องสิงคโปร์รูปแบบแปลกๆ เช่น กินกับไอศกรีมวานิลลาหรือทุเรียน
เชนดอลเป็นขนมที่นิยมทั่วไปในเอเชียตะวันออกเฉียงใต้ และนิยมขายทั้งในศูนย์อาหาร ข้างถนนและที่อื่นๆ ลอดช่องสิงคโปร์หรือดาเวตดั้งเดิมไม่กินกับน้ำแข็ง แต่เมื่อเทคโนโลยีเข้ามาทำให้มีเซนดอลเย็นกินกับน้ำแข็ง (เอส เซอรัต) เป็นไปได้ว่าในแต่ละประเทศมีสูตรเฉพาะของตนเอง โดยเฉพาะเมืองเก่าของมาเลเซีย เช่น มะละกา ปีนัง และกัวลาลัมเปอร์
เลือดออกใต้เยื่อหุ้มสมองชั้นนอก
เลือดออกใต้เยื่อหุ้มสมองชั้นนอก () เป็นภาวะตกเลือดอย่างหนึ่งทำให้มีก้อนเลือดอยู่ใต้เยื่อหุ้มสมองชั้นนอกสุดระหว่างเยื่อดูรากับเยื่ออะแร็กนอยด์ ส่วนใหญ่เกิดจากการฉีกขาดของหลอดเลือดดำบริดจิงซึ่งทอดผ่านช่องว่างใต้เยื่อดูรา ภาวะนี้อาจทำให้เกิดความดันในกะโหลกศีรษะสูงได้ ซึ่งอาจทำให้เกิดอันตรายเพิ่มเติมต่อเนื้อสมอง ภาวะนี้หากเกิดขึ้นเฉียบพลันมักจะเป็นอันตรายถึงชีวิต อย่างไรก็ดี หากเกิดแบบเรื้อรังและได้รับการรักษาอย่างเหมาะสม มักมีพยากรณ์โรคที่ดีกว่า
ฉันผู้ชายนะยะ
ฉันผู้ชายนะยะ เป็นภาพยนตร์ไทยในปี พ.ศ. 2530 กำกับโดย หม่อมหลวงพันธุ์เทวนพ เทวกุล
พวกเขา...อยากจะบอกอะไร กับคุณผู้หญิงทั้งหลาย
ในงานเลี้ยงวันเกิดของเต้ย เป็นวันรวมตัวกะเทยเพื่อนยากทั้งหลาย ได้แก่ มด กะเทยแอ๊บแมน, นัท, รักกับแดง เกย์ที่ยึดมั่นในรักกับกะเทยที่มีหลายรัก, เอ็ม กะเทยควาย และก็เป็นวันเดียวกับที่ อั้น-อนากร พิพัฒน์ หนุ่มรูปหล่อฐานะร่ำรวยทะเลาะกับภรรยาจนหนีเข้ากรุงเทพ และได้มาหาเพื่อนเก่าอย่างมด กะเทยที่ต้องคอยแอ๊บแมนเพราะทั้งตระกูลของอั้นเกลียดกะเทยเข้ากระดูกดำ ทางเดียวที่มดจะได้อยู่ใกล้อั้นคือทำตัวเป็นผู้ชาย แล้วงานเลี้ยงหฤหรรษ์ของเหล่ากะเทยจะเกิดอะไรขึ้นเมื่อทุกคนต้องช่วยกันปิดบังความลับโดยทำตัวเป็นผู้ชายนะยะ แต่มดก็จับได้ว่าอั้นอาจจะเป็นพวกแอบจิต ก็เลยจะแปลงให้อั้นมาเป็นพวกเดียวกับตนซะเลย"ฉันผู้ชายนะยะ" นับว่าเป็นภาพยนยตร์ไทยเรื่องแรก ๆ ที่ถือได้ว่าแหวกแนวในเนื้อหา ด้วยการเป็นเสนอเรื่องราวของกลุ่มกะเทยและเพศที่สามในสังคมไทย บทภาพยนตร์ดัดแปลงมาจากบทละครเวทีบรอดเวย์เรื่อง ของ มาร์ท ครอว์ลีย์ โดย ดร.เสรี วงษ์มณฑา หนึ่งในนักแสดงในเรื่อง
เป็นภาพยนตร์ที่ได้รับความนิยมอย่างมาก โดยเฉพาะในกลุ่มเพศที่สาม ซึ่งต่อมาได้มีการสร้างเป็นละครเวทีและแสดงซ้ำกันถึง 200 รอบ ภายในเวลา 6 เดือน โดยเฉพาะวันเสาร์-อาทิตย์ แสดงถึง 2 รอบ และออกไปแสดงยังต่างจังหวัดอีกด้วย
เขตเศรษฐกิจจำเพาะท่าแขก
เขตเศรษฐกิจจำเพาะท่าแขก (; Thakhek specific economic zone "TSEZ") ตั้งอยู่บริเวณใกล้สะพานมิตรภาพ 3 (นครพนม-คำม่วน) ชื่งมีเนื้อที่ 1,035 ha หรือ 6,468.75 ไร่ โครงการนี้จะสามารถรองรับการลงทุนทั้งนิติบุคคล ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย ที่ประกอบด้วยสำนักงาน องค์กร ระบบสาธารณสุข การค้า โรงแรม ศูนย์ประชุม ที่พัก โลจิสติกส์ และ การบริการต่างๆ
เขตเศรษฐกิจจำเพาะภูเขียว
เขตเศรษฐกิจจำเพาะภูเขียว (; Phoukhyo specific economic zone "PSEZ") ตั้งอยู่ในบริเวณเมืองท่าแขก ห่างตัวเมือง 5 กิโลเมตรทางทิดใต้ตามถนนหมายเลข R13 และ R12 ชื่งมีข้อได้เปรียบในการลงทุน เพราะไม่ไกลจากท่าเรือน้ำลืกหวุงอ๋างในประเทศเวียดนาม."PSEZ" มีเนื้อที่ 4,850 ha หรือ 30,312.5 ไร่ โครงการนี้จะสามารถรองรับการลงทุนทั้งนิติบุคคล ภายในประเทศ และต่างประเทศ ชื่งจะถูกให้พัฒนาให้เป็นเมืองที่ทันสมัย เมืองอุตสาหกรรม การค้า โลจิสติกส์ การท่องเที่ยวครบวงจร ที่จะประกอบด้วยสำนักงาน องค์กร ระบบสาธารณสุข การศึกษา โรงแรมห้าดาว ศูนย์ประชุมที่ทันสมัย ที่พัก และ การบริการต่างๆ
ซิลค์โรด (ตลาด)
ซิลค์โรด คือตลาดสินค้าออนไลน์ที่ผู้ชมต้องอาศัยทอร์ในการเข้าถึง สินค้าส่วนใหญ่ที่ขายบนซิลค์โรดถูกจัดเป็นของผิดกฎหมายในอำนาจศาลส่วนใหญ่ National Public radio (NPR) เรียกซิลค์โรดเป็น "แอมะซอน.คอม ของสิ่งเสพติดผิดกฎหมาย"
ผู้ซื้อและผู้ขายบนซิลค์โรดจะแลกเปลี่ยนโดยใช้ Bitcoin ซึ่งเป็นสกุลเงินเข้ารหัสที่มีความนิรนามสูง แต่เนื่องจากความผันผวนของอัตราแลกเปลี่ยนมีสูง ราคาสินค้าบนซิลค์โรดจึงผูกกับสกุลเงินดอลลาร์สหรัฐเพื่อป้องกันการเฟ้อหรือฝืดของเงินที่มากเกินไป ผู้ซื้อสามารถสมัครเป็นสมาชิกได้ทันที ในขณะที่ผู้ขายต้องประมูลบัญชีผู้ขายเพื่อลดความเป็นไปได้ของผู้ไม่ประสงค์ดีในการขายสินค้าที่มีข้อด่างพร้อย ซิลค์โรดเปิดขึ้นในเดือนกุมภาพันธ์ ค.ศ. 2011 โดยมีผู้ขายส่วนใหญ่อยู่นอกสหรัฐอเมริกาและสหราชอาณาจักรและขายสินค้าพวกกัญชา เฮโรอีน แอลเอสดีและยาเสพติดอื่นๆ ทว่าผู้ให้บริการซิลค์โรดไม่อนุญาตให้มีการซื้อขายสินค้าหรือบริการที่มีจุดประสงค์เพื่อทำอันตรายต่อผู้อื่น นอกจากนี้ผู้บริหารยังกล่าวอีกว่า มากกว่าร้อยละ 99 ของธุรกรรมที่ทำภายในระบบ ทำให้ทั้งผู้ซื้อและผู้ขายพึงพอใจ
หลังจากที่บล็อก Gawker ได้เขียนถึงเรื่องราวของตลาดแห่งนี้ วุฒิสมาชิกชาร์ลส์ ชูเมอร์ และวุฒิสมาชิกโจ แมนชินก็ส่งจดหมายถึงอัยการสูงสุด เอริก โฮลเดอร์และผู้อำนวยการสำนักงานป้องกันและปราบปรามยาเสพติด (DEA) มิเชล เลนเนิร์ท เรียกร้องให้ปิดตลาดซิลค์โรดลง โดยในการแถลงข่าว ชูเมอร์ได้อธิบายถึงซิลค์โรดไว้ว่า
หลังจากนั้นผู้ดูแลของซิลค์โรดได้เขียนลงบนฟอรั่มของซิลค์โรดไว้ว่า
หลังจากนั้นจำนวนผู้เข้าสู่ซิลค์โรดก็เพิ่มขึ้นอย่างรวดเร็วเช่นเดียวกันกับสกุลเงินบิทคอยน์ที่แข็งค่าขึ้นเช่นกัน
สมุหราชมนเทียร
สมุหราชมนเทียร () เป็นตำแหน่งขุนนางตำแหน่งหนึ่งในทวีปยุโรปช่วงต้นสมัยกลาง ใช้ในราชอาณาจักรแฟรงก์ราวคริสต์ศตวรรษที่ 6-7
ช่วงคริสต์ศตวรรษที่ 7 สมุหราชมนเทียรได้กลายเป็นผู้มีอำนาจเบื้องหลังราชบัลลังก์ออสเตรเชีย (ดินแดนทางภาคตะวันออกเฉียงเหนือของราชอาณาจักรแฟรงก์สมัยราชวงศ์เมรอแว็งเฌียง) มีอำนาจว่าการต่าง ๆ ในราชอาณาจักร ส่วนพระมหากษัตริย์ถูกลิดรอนพระราชอำนาจลงมาเหลือเพียงบทบาทด้านพิธีการ สมุหราชมนเทียรจึงมีอำนาจคล้ายโชกุนในประเทศญี่ปุ่น หรือนายกรัฐมนตรีในประเทศที่ปกครองระบอบราชาธิปไตยภายใต้รัฐธรรมนูญ ซึ่งเป็นตำแหน่งที่มีอำนาจบริหารจริง ส่วนพระมหากษัตริย์เป็นเพียงผู้นำแต่ในทางพิธี
ตำแหน่งนี้ยังสืบทอดตามสายโลหิตในตระกูลของพวกพิปปินิด ชาร์ล มาร์แตลถือเป็นหนึ่งในสมุหราชมนเทียรทรงอิทธิพลซึ่งมาจากตระกูลนี้และได้สถาปนาตนเองเป็นดยุกแห่งชาวแฟรงก์ด้วย เมื่อออสเตรเชียและนิวสเตรียรวมกันเป็นอาณาจักรเดียว เปแป็งซึ่งดำรงตำแหน่งสมุหราชมนเทียรมาตั้งแต่ปี ค.ศ. 747 ก็ยึดอำนาจจากราชวงศ์เมรอแว็งเฌียง แล้วสถาปนาราชวงศ์การอแล็งเฌียงโดยพระองค์เป็นปฐมกษัตริย์ พระเจ้าชาร์เลอมาญพระราชโอรสของพระองค์ก็ได้รับราชาภิเษกจากพระสันตะปาปาให้เป็นจักรพรรดิโรมันในปี ค.ศ. 800 นับเป็นผู้มีบทบาทโดดเด่นที่สุดพระองค์หนึ่งในประวัติศาสตร์ยุโรป
คนป่วนสายฟ้า
คนป่วนสายฟ้า ( ) ภาพยนตร์ไทยในปี พ.ศ. 2540 โดย อุดม อุดมโรจน์ ของค่าย ไฟว์สตาร์โปรดักชั่น นำแสดงโดย ชาคริต แย้มนาม, เจษฎาภรณ์ ผลดี, ซอนย่า คูลลิ่ง และบิลลี่ โอแกน
พ่อแม่ของอิท หรืออิทธิพล เป็นเพื่อนกับพ่อแม่ของแทนคุณ ทั้งคู่เกิดพร้อมกัน ที่โรงพยาบาลเดียวกัน และหมอทำคลอดคนเดียวกัน โดยห่างกันแค่ 1 นาทีเท่านั้น อิทนั้นไม่ชอบหน้าแทนคุณตั้งแต่เป็นทารกแล้ว อิทอยู่ในครรภ์แม่นาน 10 เดือน ถึงคลอด ขณะที่แทนคุณเพียง 7 เดือนเท่านั้น อิทเมื่อเข้าเรียน เป็นคนที่เรียนเก่งมาก ทำอะไรก็ได้ที่ 1 ตลอด แต่เมื่อทั้งคู่โตขึ้นและเข้ามหาวิทยาลัย กลับต้องเจอกับแทนคุณ อิทเมื่อจะมีแฟน คือ จิ๊ก แทนคุณก็มี แป๋ว เป็นแฟน วันหนึ่ง อิทได้ถูกทาบทามเข้าสู่วงการบันเทิง อิทได้แสดงเป็นพระเอกเรื่องแรก แทนคุณก็ตามมาด้วย แต่กลับได้เพียงบทประกอบ แต่ใครต่อใครรวมถึงจิ๊กก็แห่มาสนใจแต่แทนคุณ อิทขณะนั้นได้ขอให้เพิ่มบทแก่แทนคุณ จนในที่สุดแทนคุณก็เป็นพระเอกอีกคนคู่กับอิท ขณะที่จิ๊กก็กำลังจะตีจากจากอิทไปหาแทนคุณอีกด้วย อิทจึงต้องร่วมกับ พี่เปี่ยม และจก พี่ชายของจิ๊ก ตามล่าตัวแทนคุณ"คนป่วนสายฟ้า" เป็นภาพยนตร์จากการอำนวยการสร้าง บทภาพยนตร์และกำกับ โดย อุดม อุดมโรจน์ เกี่ยวกับชาย 2 คน ที่เกิดมาพร้อมกันทั้งคู่ และต้องถูกชะตากรรมลิขิตให้มาพบเจอกันตลอด แม้จะไม่ถูกกันก็ตาม
โดยถือเป็นบทบาทการแสดงอย่างเป็นทางการครั้งแรกของ ชาคริต แย้มนาม ซึ่งขณะนั้นเป็นพิธีกร และทำให้ชาคริตได้เข้าชิงรางวัลทางการแสดงเป็นครั้งแรก เป็นการแสดงครั้งที่ 2 ของ เจษฎาภรณ์ ผลดี หลังจากแจ้งเกิดอย่างเต็มตัวจาก "2499 อันธพาลครองเมือง" เมื่อต้นปีเดียวกัน เป็นภาพยนตร์เรื่องแรกของ ซอนย่า คูลลิ่ง ที่ก่อนหน้านั้นเป็นนางแบบและแสดงนำในละครโทรทัศน์ และเป็นภาพยนตร์ที่ทำให้ บิลลี่ โอแกน ได้ได้รับรางวัลนักแสดงสมทบยอดเยี่ยมในปีนั้น
ฉากบนรถไฟในตอนท้ายเรื่องนั้นใช้เวลาถ่ายทำนานกว่า 2 เดือน และถือเป็นภาพยนตร์ที่เต็มไปด้วยสัญลักษณ์ที่จะสื่อความหมายในแบบภาพยนตร์อิสระ จัดว่าทำได้ค่อนข้างล้ำสมัยพอสมควร
ธงชาติฮังการี
ธงชาติฮังการี () เริ่มใช้เมื่อวันที่ 1 ตุลาคม ค.ศ. 1957 มีทั้งหมด 3 สี คือ สีแดง ,สีขาว และ สีเขียว โดยสีแดง หมายถึง เลือดของผู้รักชาติ สีขาว หมายถึง สันติภาพและแม่น้ำดานูบ สีเขียว หมายถึง ความหวังและธรรมชาติ ในประเทศฮังการี และเคยเป็นธงประจำสาธารณรัฐประชาชนฮังการี
รัฐธรรมนูญแห่งสาธารณรัฐฮังการีมิได้กำหนดสัดส่วน ความกว้าง:ความยาว ของธงชาติ; แต่, รัฐบัญญัติที่ออกประกาศใช้ในปี ค.ศ. 1957 ได้มีการกำหนดสัดส่วน ความกว้าง:ความยาว ของธงเรือแห่งชาติ โดยมีลักษณะเดียวกับธงชาติ (ธงแถบสีแดง-ขาว-เขียว) ในสัดส่วน 2:3.
รัฐบัญญัติที่รัฐบาลประกาศบังคับใช้เมื่อ ค.ศ. 2000, ว่าด้วยสัดส่วนธง (แม้เคยมีการกำนดไว้ในรัฐธรรมนูญ แต่มิได้เกิดขึ้น ในปี ค.ศ. 1995 หรือ ค.ศ. 2000 legislation) ธงชาติ และ ธงราชการที่ใช้โดยรัฐบาล หรือ สถานที่ราชการ ให้ใช้สัดส่วนธงที่ 1:2.
มะไฟควาย
มะไฟควาย () เป็นพืชท้องถิ่นในมาเลเซีย เกาะสุมาตรา เกาะบอร์เนียว และภาคใต้ของไทย ภาคกลางเรียกลังแขหรือลำแข ปัตตานีเรียกมะแค้ ลังแข ภาษาอินโดนีเซียเรียกตัมปุยซายาหรือตัมปุยบูลัน ภาษามลายูเรียกตัมโปย เงาะซาไกเรียกลารัก เป็นไม้ยืนต้นขนาดใหญ่ ใบเกลี้ยง ไม่มีขนอ่อน แผ่นใบเรียวเข้าหาโคน ไม่เว้า ช่อดอกยาว ออกเป็นกลุ่มตามกิ่งหรือลำต้น ผลมีขนาดใหญ่ที่สุดเมื่อเทียบกับพืชในสกุลเดียวกันทั้งหมด ผลกลม เปลือกหนามาก มีกลีบเลี้ยงติดอยู่ ก้านของผลยาว แข็ง ผลดิบสีชมพูอมม่วง มีขน เมื่อแก่กลายเป็นสีน้ำตาล ไม่มีขน เนื้อสีขาวขุ่น แต่เมื่อถูกอากาศจะกลายเป็นสีดำอย่างรวดเร็ว มี 3-6 เมล็ด รสหวานอมเปรี้ยว ใช้รับประทานเป็นผลไม้
นิดดา หงส์วิวัฒน์ และทวีทอง หงส์วิวัฒน์. มะไฟควาย ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 171
ยอ
ยอ ( L.) เป็นพืชพื้นเมืองในแถบพอลินีเชียตอนใต้ แล้วแพร่กระจายไปยังบริเวณอื่น ๆ ภาษามลายูเรียกเมอกาดู ในหมู่เกาะในมหาสมุทรแปซิฟิกเรียกโนนู เป็นไม้ยืนต้น ต้นสี่เหลี่ยม เปลือกต้นเรียบ ใบสีเขียวเข้ม ดอกออกเป็นช่อที่ซอกใบ ฐานดอกติดกันแน่นเป็นทรงกลม ผลทรงยาวรี เมื่ออ่อนสีเขียว พอสุกเปลี่ยนเป็นสีขาวนวล เนื้อนุ่ม รสเผ็ด กลิ่นแรง มีเมล็ดจำนวนมาก สีน้ำตาลเข้ม
ใบอ่อนนำมาลวกกินกับน้ำพริก แกงจืด แกงอ่อม หรือใช้รองกระทงห่อหมก ผัดไฟแดง ลูกยอสุกกินกับเกลือหรือกะปิ ลูกห่ามใช้ตำส้มตำ ปัจจุบันมีการนำลูกยอไปคั้นเป็นน้ำลูกยอ ใช้ดื่มเป็นยาลดความดันโลหิต ทำให้นอนหลับ ป้องกันโรคภูมิแพ้
ลูกยอบดประกอบด้วยคาร์โบไฮเดรตและเส้นใย มีธาตุอาหารที่พบในน้ำลูกยอเล็กน้อย ในลูกยอบดมี วิตามินซี ไนอะซิน (วิตามิน B), เหล็ก และ โพแทสเซียม วิตามินเอ, แคลเซียม และ โซเดียม เมื่อคั้นเป็นน้ำจะเหลือแต่วิตามินซี ในปริมาณครึ่งหนึ่งของส้มดิบ แต่มีโซเดียมสูงกว่า ลูกยอมีสารเคมีหลายชนิด เช่น ลิกนัน โพลีแซคคาไรด์ ฟลาโอนอยด์ อีริดอยด์ กรดไขมัน สโคโปเลติน และ อัลคาลอยด์ แม้จะมีการศึกษาฤทธิ์ทางชีวภาพของสารเหล่านี้ แต่ยังไม่เพียงพอต่อการสรุปถึงประโยชน์ต่อมนุษย์
ใบสดใช้สระผม กำจัดเหา ผลยอแก่มี asperuloside แก้อาการคลื่นไส้อาเจียน และแอนโทรควิโนน ช่วยขับพยาธิ แก้ท้องอืด ท้องเฟ้อ ในโพลีเนเซีย ใช้ผลอ่อน ใบและรากใช้รักษาความผิดปกติของประจำเดือน ความระคายเคืองในทางเดินอาหาร เบาหวาน โรคเกี่ยวกับตับ และการติดเชื้อในระบบขับถ่ายปัสสาวะ ชาวโอรังอัสลีในรัฐเประก์ ประเทศมาเลเซีย ใช้น้ำคั้นจากผลรักษาดีซ่าน
รากใช้ย้อมสีให้สีแดงหรือสีน้ำตาลอ่อน เปลือกให้สีแดง เนื้อในเปลือกสีเหลืองใช้ย้อมสีผ้าบาติก ในฮาวาย สกัดสีเหลืองจากรากยอใช้ย้อมผ้า มีการสกัดน้ำมันจากเมล็ดยอ ซึ่งมีกรดลิโนเลอิกมาก ใช้ทาลดการอักเสบและลดการเกิดสิว ลูกยอสุก รับประทานโดยนำมาจิ้มกับพริกกับเกลือหรือเอามาสับเอาแต่เนื้อกวนกับน้ำตาล ใบยอใช้รองห่อหมก แกงอ่อมใบยอ แกงเผ็ดปลาขมิ้นใบยอ ผักลวกจิ้มน้ำพริก
ดาวไมรา
ดาวไมรา () อยู่ในกลุ่มดาวซีตัส ห่างจากโลกเราประมาณ 200-400 ปีแสง เป็นระบบดาวคู่ที่ประกอบด้วยดาวยักษ์แดง 2 ดวงคือ ดาวไมรา เอ (Mira A) และดาวไมรา บี (Mira B) ดาวไมรา เอ ยังเป็นดาวแปรแสงและเป็นดาวแปรแสงซึ่งมิใช่ซูเปอร์โนวาดวงแรกที่มีการค้นพบอีกด้วย หากไม่นับรวม Eta Carinae ในกลุ่มดาวกระดูกงูเรือแล้ว ไมราจัดว่าเป็นดาวแปรแสงแบบมีวงรอบที่สว่างที่สุดบนท้องฟ้า แต่อาจมองด้วยตาเปล่าไม่เห็นในบางช่วงของวงรอบการส่องสว่างของมัน
หมีแว่น
หมีแว่น หรือ หมีแอนดีน (; ) เป็นหมีขนาดเล็กชนิดหนึ่ง จัดเป็นหมีเพียงชนิดเดียวเท่านั้นที่พบได้ในทวีปอเมริกาใต้ และเป็นหมีเพียงชนิดเดียวเท่านั้นที่อยู่ในสกุล "Tremarctos"
หมีแว่นมีขนสีดำกับสีเบจมีลักษณะสีที่โดดเด่น เกือบทั่วใบหน้าและส่วนบนของหน้ามีขนสีขาวอมเหลือง โดยเฉพาะรอบดวงตาเป็นวงกลมคล้ายสวมแว่นอยู่ อันเป็นที่มาของชื่อ ตัวผู้มีขนาดใหญ่กว่าตัวเมีย
หมีแว่นตัวผู้ขนาดโตเต็มที่มีน้ำหนักประมาณ 100–200 กิโลกรัม (220–440 ปอนด์) ขณะที่ตัวเมียมีน้ำหนักประมาณ 35–82 กิโลกรัม มีความสูงตั้งแต่ 120–200 เซนติเมตร (47–79 นิ้ว) ขณะที่ความยาวหางประมาณ 7 เซนติเมตร (2.8 นิ้ว) ความกว้างของบ่าตั้งแต่ 60–90 เซนติเมตร (24–30 นิ้ว) จัดเป็นสัตว์กินเนื้อที่มีขนาดใหญ่ที่สุดในทวีปอเมริกาใต้
หมีแว่น อาศัยอยู่ในป่าเมฆและป่าดิบ หรือที่ราบสูงของทวีปอเมริกาใต้แถบเทือกเขาแอนดีส เช่น โบลิเวีย, เอกวาดอร์, เวเนซุเอลา, เปรู, ปานามา และอาร์เจนตินา โดยพบได้ในพื้นที่สูงถึง 4,200 เมตร จากระดับน้ำทะเล ปริมาณในธรรมชาติในปัจจุบันเหลืออยู่ประมาณ 2,000–3,000 ตัว เป็นหมีที่หากินและอยู่อาศัยบนต้นไม้เป็นหลัก แม้จะมีน้ำหนักตัวมากก็สามารถปีนป่ายต้นไม้ได้อย่างคล่องแคล่ว โดยใช้กรงเล็บที่แหลมคม ซึ่งประกอบด้วยสารเคอราตินที่แข็งแกร่ง รวมถึงสามารถกระโดดจากต้นไม้ต้นหนึ่งไปยังอีกต้นหนึ่งได้ด้วย แต่หมีวัยอ่อนกว่าจะมีความชำนาญน้อยกว่าหมีที่มีอายุมากกว่า ขณะที่จะปีนลงต้นไม้นอกจากจะใช้การไต่ลงด้วยกรงเล็บแล้วยังใช้ประโยชน์จากแรงโน้มถ่วงอีกด้วย ตัวเมียมีลูกคราวละ 1–2 ตัว ลูกหมีจะอาศัยอยู่กับแม่จนกระทั่งอายุได้ 8 เดือน โดยมักจะเกาะหลังแม่ไปไหนมาไหนตลอด
หมีแว่น เป็นหมีที่กินผลไม้เป็นอาหารหลัก ที่ชื่นชอบมากที่สุดคือ พืชในวงศ์มะม่วง และพืชในวงศ์สับปะรดที่เกาะอยู่ตามกิ่งไม้ในยอดไม้ โดยเฉพาะส่วนของก้านใบที่สดช่ำ และก็กินสัตว์ขนาดเล็ก เช่น แมลง เป็นอาหารเสริมได้ด้วย นอกจากนี้แล้วยังมีคำกล่าวอ้างจากชาวพื้นเมืองที่อาศัยอยู่ในถิ่นที่อยู่ของหมีแว่น ยืนยันว่า หมีแว่นเป็นสัตว์ที่ล่าสัตว์อื่นกินเป็นอาหารด้วย เช่น ปศุสัตว์ต่าง ๆ รวมถึงแมวป่าด้วย จึงทำให้หมีแว่นถูกล่าจากเหตุนี้ รวมถึงการถูกล่าเพื่อนำไปเป็นอาหารและการค้าด้วย
กิงงัมเช็ก
Gingham Check (ギンガムチェック) เป็นซิงเกิลลำดับที่ 27 ของ AKB48 ออกจำหน่ายวันที่ 29 สิงหาคม พ.ศ. 2555
ซิงเกิลนี้เป็นซิงเกิลแรกที่วางจำหน่ายภายหลังที่ มาเอดะ อัตสึโกะ ประกาศจบการศึกษา
ก่อนหน้าการจำหน่ายซิงเกิลนี้ได้มีการจัดงาน AKB48 27th Single Senbatsu Election ซึ่งเป็นการเลือกตั้งอันดับของสมาชิกภายในวงและวงน้อง โดยผู้ที่มีอันดับสูงสุด 16 อันดับแรก จะได้ร้องเพลงในหน้า A-Side คือเพลง Gingham Check
รายละเอียดของซิงเกิล AKB48 ลำดับที่ 27 ถูกประกาศครั้งแรกในคอนเสิร์ตที่จัดขึ้นที่ Saitama Super Arena เมื่อวันที่ 25 มีนาคม พ.ศ. 2555 ว่าจะมีการเลือกตั้งเซ็นบัตสึครั้งที่ 4 "AKB48 27th Single Senbatsu Election" โดยผู้ที่ถูกคัดเลือกทั้งหมดจะได้รับเลือกให้ร้องเพลงอยุ่ในซิงเกิลลำดับที่ 27 และได้ประกาศผลเมื่อวันที่ 6 มิถุนายน พ.ศ. 2555 ที่ผ่านมา
โดยหลังจากที่ได้นับผลโหวตเสร็จสิ้นเป็นที่เรียบร้อย ได้มีการประกาศวันวางจำหน่ายซิงเกิลคือวันที่ 29 สิงหาคม พ.ศ. 2555 และเพลง "Gingham Check" นี้เอง ได้ถูกเปิดเผยชื่อและขึ้นแสดงครั้งแรกในรายการ Ongaku no Hi ทางช่อง TBS เมื่อวันที่ 14 กรกฎาคม พ.ศ. 2555
หมายเหตุ: สมาชิกที่ขึ้น "ตัวหนา" คือตำแหน่งเซ็นเตอร์ของเพลงนั้นๆ
ฟุตซอลทีมชาติสเปน
ฟุตซอลทีมชาติสเปน () เป็นทีมฟุตซอลตัวแทนจากประเทศสเปนร่วมแข่งขันในระดับนานาชาติ ภายใต้การดูแลของราชสหพันธ์ฟุตบอลสเปน เป็นหนึ่งในทีมฟุตซอลที่แข็งแกร่งที่สุดในโลก โดยการชนะเลิศฟุตซอลชิงแชมป์แห่งชาติยุโรป 6 สมัย และฟุตซอลชิงแชมป์โลก 2 สมัยหัวหน้าผู้ฝึกสอน: เบนันเซียว โลเปซ
เดาต์
เดาต์ () เป็นอัลบั้มที่สองของวงจีซัสโจนส์ ในปี 1991 ผ่านทางค่ายฟูดเรเคิดส์ที่ได้จัดจำหน่ายโดย เอสบีเคเรเคิดส์และผ่านทางค่ายพาร์โลโฟน อัลบั้มได้ขึ้นอันดับที่ 25 ในสหรัฐ และขึ้นในท็อปซาร์ตในสหราชอาณาจักร